laion/Wikipedia-Exotic huggingface dataset:
אידריס

אידריס (בערבית: إدريس) הוא השם בו מכונה הדמות המקראית חנוך בקוראן. האם התכוונתם ל... אדריס (נביא באסלאם) – הנביא המוסלמי המזוהה לעיתים עם חנוך אידריס הראשון, מלך לוב – ראש הסנוסים, והיחיד בהיסטוריית לוב לשאת בתואר מלך המדינה יוסף אידריס – סופר מצרי בן המאה ה-20 סלים אידריס – איש צבא סורי לשעבר, והרמטכ"ל לשעבר של המועצה הצבאית העליונה של הצבא הסורי החופשי אישים ששמם הפרטי הוא אידריס אישים ששמם הפרטי הוא אדריס השושלת האידריסית מוחמד אל-אדריסי
ממלכת סלאבוניה

ממלכת סלָאבוניה הייתה חלק מממלכת הבסבורג, ולאחר מכן חלק מהאימפריה האוסטרית. בשנת 1867 נחתמה הפשרה האוסטרו-הונגרית של 1867 ולפיה נכללה סלאבוניה כחלק מהנחלות ההונגריות באימפריה, ובשנת 1868 נחתמה הפשרה ההונגרית-קרואטית ובה צורפה סלאבוניה לקרואטיה ליצירת ממלכת קרואטיה-סלאבוניה, שהתקיימה עד לאחר תבוסת האימפריה האוסטרו-הונגרית במלחמת העולם הראשונה בשנת 1918. בשנת 1526 נהרג לאיוש השני, מלך בוהמיה והונגריה בקרב מוהאץ', ועם מותו נכחד בית יגלו (המשפחה ממנה באו מלכי פולין, ליטא, צ'כיה והונגריה). התבוסה הדגישה את חוסר היכולת של הנוצרים הפאודלים להילחם באימפריה העות'מאנית. בשנים לאחר מכן כבשו העות'מאנים את רוב שטחה של ממלכת הונגריה, ובכלל זה את אזור סלאבוניה, שנכלל בסנג'ק פוז'גה. בשנת 1699 נחתם הסכם קרלוביץ אשר סיים את מלחמת האימפריה העות'מאנית-הליגה הקדושה (1683–1699), ובמסגרת ההסכם העבירה האימפריה העות'מאנית לממלכת הבסבורג את רוב שטחי ממלכת הונגריה שהיו ברשותה, ובכלל זה את אזור סלאבוניה. בתחילה נשלט האזור על ידי ממשל צבאי-אזרחי משותף, ותושביו היו פטורים ממסים אולם נאלצו לשרת בצבא הקיסרי, אולם בשנת 1745 הפך האזור לחלק מממלכת הונגריה והיה כפוף בנוסף לממלכת קרואטיה. במהלך מהפכות 1848 באימפריה האוסטרית, הבאן הקרואטי יוסיף ילצ'יץ' (Josip Jelačić) שיתף פעולה עם האוסטרים בדיכוי המרד בהונגריה על ידי כך שפלש לתוך הונגריה. בנוסף הצליח הבאן ילצ'יץ' לסלק את הצמיתות מקרואטיה, מה שגרם להקטנת כוחם של בעלי האדמות, לחלוקת האדמות החקלאיות ולצמצום הסיכון לרעב. קרואטים רבים החלו להגר לארצות אמריקה, מגמה שנמשכה במאה השנים הבאות וגרמה ליצירת פזורה קרואטית גדולה. בשנת 1867 הושגה הפשרה האוסטרו-הונגרית של 1867, ולפיה הפכה קרואטיה לנחלת כתר הונגרית. בשנת 1868 הושגה פשרה בין קרואטיה להונגריה ונחתמה הפשרה ההונגרית-קרואטית, ולפיה אוחדו ממלכות קרואטיה וסלאבוניה לממלכת קרואטיה-סלאבוניה. קרואטיה קיבלה אוטונומיה מסוימת בעניינים מנהליים, חינוכיים, דתיים ומשפטיים, בעוד שהונגריה נשארה אחראית על תחומי החוץ והביטחון. ממלכת קרואטיה-סלאבוניה התקיימה עד לאחר תבוסת האימפריה האוסטרו-הונגרית במלחמת העולם הראשונה. עם תום המלחמה הוקמה מדינת הסלובנים, הקרואטים והסרבים, שלאחר מכן הצטרפה לממלכת סרביה ליצירת ממלכת הסרבים, הקרואטים והסלובנים, שהפכה בשנת 1921 לממלכת יוגוסלביה. ממלכת סלאבוניה הייתה ברובה מדינה חקלאית, כמו ממלכת קרואטיה, והיא הייתה ידועה בייצור המשי שלה. החקלאות וגידול הבקר היו העיסוק הרווח ביותר של התושבים, ובנוסף גודלו במדינה תירס, קנבוס, פשתן, טבק וליקוריץ. כמות היין המיוצרת במדינה הייתה גם היא גדולה, ובמיוחד במחוז סריים. בנוסף הייתה קיימת גם תעשייה במדינה, ובשנת 1857 היא עמדה על 11.01% מכלל התעסוקה. ממלכת קרואטיה (ההבסבורגית) ממלכת דלמטיה ממלכת קרואטיה-סלאבוניה היסטוריה של קרואטיה מדיה וקבצים בנושא ממלכת סלאבוניה בוויקישיתוף
L3 טכנולוגיות

L3 טכנולוגיות, (באנגלית: L3 Technologies, נסחרת בבורסת ניו-יורק: LLL) לשעבר L-3 תקשורת אחזקות, היא  חברה אמריקאית שנוסדה בשנת 1997, המספקת מערכות שליטה ובקרה, תקשורת, מודיעין, מעקב סמוי וסיור (C3ISR), וכן מוצרי אוויוניקה,  מוצרים ימיים,  מכשירים ושירותי אימון, מכשור מרחבי וניווט. לקוחותיה כוללים את מחלקת ההגנה של ארצות הברית, המחלקה לביטחון המולדת, סוכנויות המודיעים האמריקאיות, נאס"א, תעשיות אוויריות, קבלני תקשורת מסחריים, ולקוחות תקשורת אלחוטית. L3 ממוקמת במוריי היל, מנהטן, ניו יורק והיא אחת מעשרת הקבלנים בעלי נפח העבודה הגדול ביותר מול ממשל ארצות הברית, בעיקר בתחום הביטחון. L3 מעסיקה מעל 38,000 עובדים (2016). בשנת 2019 התמזגה החברה עם חברת האריס, והחברה הממוזגת קרויה L3Harris Technologies (אנ'). L-3 ProVision L-3 eXaminer SX, 3DX, ו XLB L-3 OptEX AVCATT,  Orchid, EOTech L-3 Sonoma EO, מערכות הדמיה, 1508M עיני דרקון, 1205MD, 2111X, 2514X, & 2711G מדיה וקבצים בנושא L3 טכנולוגיות בוויקישיתוף אתר האינטרנט הרשמי של L3 טכנולוגיות מידע עסקי על חברת L3 טכנולוגיות באתרים Yahoo! Finance • MarketWatch • CNN Money • Bloomberg Business (באנגלית) L3 טכנולוגיות, בגוגל פיננסים L3 טכנולוגיות, באתר Crunchbase (באנגלית) L3 טכנולוגיות, באתר EDGAR של הודעות ל-SEC (באנגלית) "Company Profile." [1]
דשון תומאס

דשון לרוי תומאס (באנגלית: Deshaun Leroy Thomas  ; נולד ב-28 באוגוסט 1991) הוא כדורסלן אמריקאי המשחק בעמדת הסמול פורוורד באולימפיה מילאנו מליגת העל האיטלקית והיורוליג. תומאס נבחר במקום ה-58 בדראפט ה-NBA ב-2013 על ידי סן אנטוניו ספרס. הוא הצטרף לסגל הקבוצה בליגת הקיץ של 2013 במהלכה השיג ממוצעים של 12.4 נקודות, 5.0 ריבאונדים ו -1.2 אסיסטים בחמישה משחקים. באוגוסט 2013 חתם בנאנטר הצרפתית לעונה אחת. בשלושים משחקי ליגה בנאנטר, הוא השיג ממוצעים של 12.2 נק', 3.9 ריבאונדים ו-1.1 אסיסטים למשחק והיה שותף לזכייה בגביע הצרפתי. בחודש יולי 2014, שיחק שוב במדי הספרס בליגת הקיץ ובאוגוסט 2014, חתם על חוזה לשנה אחת בברצלונה מה-ACB. בארבעים ושלושה משחקי ליגה העמיד ממוצע של 8.4 נק' ו-2.8 ריבאונדים למשחק. בספטמבר 2015, חתם תומאס שוב בספרס, אך נחתך ממנה לאחר שהופיע בשני משחקי טרום עונה. תשעה ימים לאחר מכן, חתם באוסטין ספרס קבוצת הבת מליגת הפיתוח. ביולי 2016, חתם תומאס על חוזה לעונה עם אופציה לעונה נוספת במועדון הטורקי אנאדולו אפס. ביוני 2017, אנאדולו התירה את החוזה עם תומאס, והשחקן הפך לשחקן חופשי. ביולי 2017 חתם תומאס במכבי תל אביב על חוזה לעונה אחת עם אופציה לעונה נוספת שבסופו של דבר לא מומשה. ב-30 ביולי 2018, חתם לעונה בפנאתינייקוס היוונית. מדיה וקבצים בנושא דשון תומאס בוויקישיתוף דשון תומאס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר היורוליג פרופיל, באתר ליגת העל הספרדית בכדורסל (בספרדית)
אליפות ברזיל בכדורגל 1985

אליפות ברזיל בכדורגל 1985 הייתה הפעם ה-29 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-26 בינואר 1985 והסתיימו ב-31 ביולי 1985. בתחרות השתתפו 44 קבוצות. התחרות נערכה במספר שלבים: 20 קבוצות שנבחרו בהתאם לתוצאות באליפויות קודמות חולקו ל-2 בתים תוך קיום משחק בית ומשחק חוץ עם קבוצות של הבית השני. הקבוצות שזכו במקום הראשון לאחר מחצית המשחקים ובסיום זכו להעפלה לשלב השני. כמו כן הקבוצות שזכו במקום השני והשלישי מכל בית לאחר סיום כל המשחקים העפילו לשלב השני. 22 קבוצות בהתאם לתוצאות אליפויות מדינות ברזיל ופינליסטים של סרייה ב' חולקו ל-2 בתים, בכל בית 12 קבוצות. המשחקים בבתים נערכו בשיטת משחק בית ומשחק חוץ. הקבוצות שזכו במקום הראשון לאחר מחצית המשחקים ובסיום זכו להעפלה לשלב השני. כמו כן הקבוצות שזכו במקום השני והשלישי מכל בית לאחר סיום כל המשחקים העפילו לשלב השני. בשלב השני 16 קבוצות חולקו ל-4 בתים. הקבוצות התמודדו בשיטת משחק בית ומשחק חוץ. מנצחי הבתים העפילו לחצי הגמר. שלב הגמר נערך בשיטת משחק בית ומשחק חוץ בין הקבוצות. בסופו של התהליך נערך משחק גמר בודד. במהלך שלבי הבתים של האליפות עבור הניצחון הוענקו שתי נקודות ונקודה עבור תוצאת תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. קוריטיבה זכתה באליפות. זו הייתה הזכייה הראשונה בתולדות המועדון. סאו פאולו - 7 ריו דה ז'ניירו - 6 מינאס ז'ראיס - 4 ריו גראנדה דו סול - 3 פרנה - 2 פרנמבוקו - 3 באהיה - 2 סיארה - 1 גויאס - 2 אלגואס - 1 סנטה קטרינה - 1 פארה - 1 אמזונאס - 1 ריו גראנדה דו נורטה - 1 אספיריטו סאנטו - 1 פאראיבה - 1 פיאאוי - 1 סרז'יפה - 1 מרניאו - 1 המחוז הפדרלי של ברזיל - 1 מאטו גרוסו - 1 מאטו גרוסו דו סול - 1 משתתפי משחק הגמר העפילו לגביע ליברטדורס אדמר, שחקנה של גוארני כבש 20 שערים וזכה בתואר מלך השערים של האליפות. מריניו, שחקנה של באנגו זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
כביש 864

כביש 864, המכונה גם "כביש ראמה-פקיעין", הוא כביש אורך אזורי בגליל העליון המקשר בין צומת ראמה בכביש 85 לבין צומת חוסן בכביש 89. אורכו של הכביש הוא 13.8 ק"מ. תוואי הכביש, במיוחד חלקו הדרומי העולה מבקעת בית הכרם למרומי הגליל העליון, הררי ומפותל. ב-5 הקילומטרים הראשונים שלו, הכביש עולה 400 מטרים בגובה. הכביש מפותל וצר ברובו, ועובר דרך מספר כפרים דרוזים. כבישי ישראל מדיה וקבצים בנושא כביש 864 בוויקישיתוף
רכז (פירושונים)

האם התכוונתם ל... רכז – תפקיד או עמדה בכדורסל, המתאפיין בעיקר בארגון והנעת התקפות של הקבוצה מנהל או בעל תפקיד המרכז תחום מסוים בארגון רכז שטח – בשירות הביטחון הכללי, בעל תפקיד האחראי על אזור מסוים ועוסק באיסוף מודיעין אנושי לצד קיום קשר עם הקהילה מש"ק – בצה"ל, חייל שמרכז תחום פעילויות מסוים של יחידה (לדוגמה, מש"ק ת"ש) תרכיז – תמיסה שהוצאו ממנה מרבית הנוזלים (לדוגמה, רכז עגבניות) ריכוז
דב רבינוביץ'

דב רבינוביץ' (1912–1999) היה אתלט ישראלי. אלוף המכביה השנייה (1935) בהטלת כידון ובכך היה לאתלט הישראלי היחיד שזכה במדליית זהב במכבייה זו. רבינוביץ' נולד בבאקו (כיום בירת אזרבייג'ן) למשפחה בת חמישה אחים. אחד מהם היה אילקה רווה, זמר וחלילן. היה ספורטאי מצטיין, שיחק בכדורגל, בכדוריד ואף זכה בשנת 1930 באליפות ארץ ישראל בשחייה במשחה ל-100 מטר גב. במכביה הראשונה שנערכה בשנת 1932 זכה רבינוביץ' במדליית כסף בהטלת כידון בתוצאה 38.18 מטר, אחרי הרי שניידר (47.0 מטר) ולפני גרינמן מישראל (38.02 מטר). הוא התאמן בקבוצת ברית מכבים עתיד. במכביה השנייה שנערכה בשנת 1935 זכה רבינוביץ' במדליית זהב בהטלת כידון בתוצאה של 50.50 מטר, לפני בלא וייס מצ'כוסלובקיה ודוד הירשלר מישראל ארץ ישראל ובכך היה לאתלט הישראלי היחיד שזכה במדליית זהב במכבייה זו. בנובמבר אותה שנה הוא שיפר את שיא ישראל והעמידו על תוצאה של 50.82 מטר. שיא זה החזיק מעמד כחודשיים ונשבר על ידי אריה אטרמן ממכבי תל אביב (50.94 מטר). באליפות האתלטיקה הראשונה של ארץ ישראל שנערכה באצטדיון ימק"א ירושלים בסוף נובמבר 1935 זכה ריבינוביץ' בשתי מדליות ארד, בהדיפת כדור ברזל בתוצאה של 10.56 מטר, אחרי זאב שטיל (11.36 מטר) ואריה אטרמן (11.77 מטר) ובהטלת כידון בתוצאה של 44.65 מטר, אחרי אריה אטרמן 46.62 דקות ולב גוריון מבר כוכבא (46.10 מטר). נוסף לכך, הוא סיים במקום רביעי בזריקת דיסקוס בתוצאה של 31.81 מטר. באליפות ישראל שנערכה במאי 1948 זכה רבינוביץ' בשתי מדליות זהב, בזריקת דיסקוס בתוצאה של 35.59 מטר וביידוי פטיש בתוצאה של 28.77 מטר. בנו, עמיהוד רבינוביץ' אף הוא אתלט מצטיין, אלוף ישראל ביידוי פטיש. הטלת כידון: 50.82 מטר (1935), שיא ישראל בעבר יידוי פטיש: 35.12 מטר דב רבינוביץ (1935) - נאבק עם מזכיר מועצת פועלי ירושלים, דבר, 8 ביולי 1973 טבלאות ושיאים של השגי 6 המכביות ושל ישראל, מעריב, 22 באוגוסט 1965 בארץ - באתלטיקה קלה, דואר היום, 16 במרץ 1936 התחרויות לאליפות ת"א באתלטיקה קלה, דבר, 16 במרץ 1936 טבלאות ושיאים של השגי 6 המכביות ושל ישראל, מעריב, 22 באוגוסט 1965 ספורט, הַבֹּקֶר, 24 בנובמבר 1935 התחרויות לרבנאות א"י באתלטיקה קלה, הַבֹּקֶר, 1 בדצמבר 1935 לאחר ההתחרויות לרבנאות באתלטיקה, הַבֹּקֶר, 6 בדצמבר 1935 אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011 אליעזר רואי, האליפות באתלטיקה קלה, דבר, 14 במאי 1948 50 התוצאות הטובות בהיסטוריה - יידוי פטיש לגברים, באתר איגוד האתלטיקה בישראל
ממלכת קרואטיה-סלאבוניה

ממלכת קרואטיה-סלאבוניה הייתה חלק מהאימפריה האוסטרו-הונגרית, אשר הוקמה בשנת 1868 על ידי צירוף קרואטיה לסלאבוניה על פי הפשרה ההונגרית-קרואטית, ואשר התקיימה עד לאחר תבוסת האימפריה האוסטרו-הונגרית במלחמת העולם הראשונה בשנת 1918. בשנת 1527 צורפה קרואטיה יחד עם ממלכת הונגריה לממלכת הבסבורג, ובשלום קרלוביץ צורף גם אזור סלאבוניה לשלטון בית הבסבורג. במהלך המאה ה-19 התעוררה הלאומיות הקרואטית, ובשנת 1848 סייעו הקרואטים לאוסטרים בדיכוי המרד ההונגרי. בשנת 1867 הושגה הפשרה האוסטרו-הונגרית של 1867, ולפיה הפכה קרואטיה לנחלת כתר הונגרית. בשנת 1868 הושגה פשרה בין קרואטיה להונגריה ונחתמה הפשרה ההונגרית-קרואטית, ולפיה אוחדו ממלכות קרואטיה וסלאבוניה לממלכת קרואטיה-סלאבוניה. קרואטיה קיבלה אוטונומיה מסוימת בעניינים מנהליים, חינוכיים, דתיים ומשפטיים, בעוד שהונגריה נשארה אחראית על תחומי החוץ והביטחון. בשנת 1881 צורפו לממלכה שטחי מחוזות הגבול הצבאיים של קרואטיה וסלאבוניה, ובעקבות כך הועלה מספר הצירים הקרואטים באספה הלאומית ההונגרית מ-29 ל-40 צירים. בסוף המאה ה-19 הקרואטים והסרבים הביעו יותר ויותר רצון לעצמאות, ולייסודה של מדינה סלאבית מאוחדת בבלקן המערבי. אמנם דלמטיה, קרואטיה וסלאבוניה השתייכו לחלקים שונים של האימפריה, אך הם שייכו את עצמם לאותה אומה, ואף החזיקו בדגל ובסמל משותף. בתחילת המאה ה-20 התגברו דרישות הקרואטים והסרבים לאוטונומיה, והועלו הצעות ליצירת אימפריה טריאלית, ובה יקבלו הסלאבים מעמד שווה לגרמנים ולמדיארים. המאבק לעצמאות הופסק בפתאומיות עם פרוץ מלחמת העולם הראשונה, שהחלה ב-1914. במהלך המלחמה לא אירעו קרבות בשטחי קרואטיה, אך אלפי חיילים ממוצא קרואטי נהרגו בשדות הקרב השונים. ב-29 באוקטובר 1918 עם קריסת האימפריה האוסטרו-הונגרית, הכריזו הקרואטים, הסרבים (תושבי בוסניה והרצגובינה) והסלובנים על עצמאות, והקימו את מדינת הסלובנים, הקרואטים והסרבים. זמן קצר לאחר מכן הצטרפה המדינה לממלכת סרביה והוקמה ממלכת הסרבים, הקרואטים והסלובנים, שהפכה בשנת 1921 לממלכת יוגוסלביה. קרואטיה באיחוד עם הונגריה ממלכת קרואטיה (ההבסבורגית) ממלכת סלאבוניה היסטוריה של קרואטיה מדיה וקבצים בנושא ממלכת קרואטיה-סלאבוניה בוויקישיתוף ממלכת קרואטיה-סלאבוניה (בקרואטית) ערך זה הוא קצרמר בנושא האימפריה האוסטרו-הונגרית. אתם מוזמנים לתרום לוויקיפדיה ולהרחיב אותו.
מרד הגנרלים

האם התכוונתם ל... מרד הגנרלים (1948) – כינוי שניתן להתפטרותם של ראשי האגפים במטה הכללי של ההגנה במאי 1948 בעקבות פיטוריו של ישראל גלילי, ששימש אז כראש המפקדה הארצית (רמ"א). על רקע המחלוקת סביב התפיסות המנוגדות שהיו בעת המעבר מיישוב למדינה בנוגע לעתיד התפקודי של צה"ל. מרד הגנרלים (1967) – כינוי שניתן לישיבה משותפת של ועדת השרים לביטחון בראשות ראש הממשלה אשכול עם אלופי המטכ"ל לקראת סוף תקופת ההמתנה לפני מלחמת ששת הימים ובה הדרג הצבאי מתח ביקורת על הממשלה והאשים אותה בהססנות, בשל הימנעותה (באותו שלב) מיציאה למתקפת נגד מקדימה. מרד הגנרלים באלג'יריה – ניסיון להפיכה צבאית לשם הפלת ממשל הרפובליקה הצרפתית החמישית והקמת חונטה צבאית תחתיו, במהלך מלחמת העצמאות של אלג'יריה.
חינוך (הלכה)

מצוות חינוך (או דין חינוך) היא מצווה מדרבנן המחייבת את האב לחנך את בנו הקטן לקיים את המצוות, על מנת להרגילו לקיימם אף לכשיגדיל ויתחייב במצוות מהתורה. המילה 'חינוך' פירושה התחלה או הרגל. ערך מורחב – קטן (הלכה) על פי התורה, קטן שהוא פחות מגיל שלוש עשרה, פטור מלקיים מצוות, עד גיל שלוש עשרה, אז הוא נעשה בר מצווה. אף שמהתורה הקטן פטור מהמצוות, החל מגיל חינוך חלה על אביו החובה לחנך אותו לקיום מצוות. מצווה זו המוטלת על האב צריכה להעשות במקביל להתפתחות הבנתו של הקטן, כך למשל כאשר הקטן מבין את משמעותה של השבת יש לחנך אותו שלא לעבור על איסורי שבת, כאשר הוא יכול ללבוש ציצית יש לקנות לו ציצית, הלכה זו מופיעה לראשונה במשנה ”קטן היודע לנענע חייב בלולב” ובתלמוד בבלי מובאת ברייתא המרחיבה הלכה זו: תנו רבנן: קטן היודע לנענע - חייב בלולב, להתעטף - חייב בציצית, לשמור תפילין - אביו לוקח לו תפילין. יודע לדבר - אביו לומדו תורה וקריאת שמע. תורה מאי היא? - אמר רב המנונא: תורה צוה לנו משה מורשה קהלת יעקב. קריאת שמע מאי היא? פסוק ראשון... — תלמוד בבלי, מסכת סוכה, דף מ"ב, עמוד א' בראשונים נחלקו על מי מוטלת מצווה זו, יש שכתבו שהאב בלבד מחיוב מצוות חינוך, אך אחרים סוברים שאף אמו חייבת במצוות חינוך, לדעת הרמב"ם אף הבן עצמו מחויב לקיים את המצוות מחמת 'מצוות חינוך'[דרוש מקור]. רבי אלחנן וסרמן בספרו קובץ שיעורים מבאר דעה זו שאף שאינו מחויב כלל במצוות, מכל מקום מוטלת עליו החובה הפשוטה 'לעשות רצון הבורא', שהוא לשמוע לדברי החכמים כמו שכתוב בתורה "ועשית ככל אשר יורוך". יש מהאחרונים שחידשו, על פי מאמר התלמוד ש"ליכא מידי דלישראל שרי ולעכו"ם אסור", שמאחר וגוי שנעשה בר דעת מתחייב בשבע מצוות בני נח, גם יהודי בר דעת מתחייב במצוות אלו, היות שאי אפשר שישראל יהיה פטור ממצווה שגוי חייב בה. לבנברג, יהודה השל, אמרי חן ב - חינוך הקטנים במצוות, באתר היברובוקס מידע על חינוך יהודי בקטלוג "מרחב" של הספרייה הלאומית למקורה של הלכה זו ראו פירוש המיוחס לרש"י בתלמוד בבלי, מסכת נזיר, דף כ"ט, עמוד ב' ד"ה ור' יוסי. פירוש המיוחס לרש"י במשנה לאבות להלן ושו"ת הרא"ש כלל טז סימן א. משנה, מסכת אבות, פרק ה', משנה כ"א. תלמוד בבלי, מסכת סוכה, דף מ"ב, עמוד א' משנה, מסכת סוכה, פרק ג', משנה ט"ו רש"י, מסכת חגיגה, דף ב', עמוד א' ספר נחל יצחק סימן ז' ס"ק ד', וספר אור שמח על הרמב"ם, הלכות איסורי ביאה פ"ג ה"ב
מאור הרוש

מאור הרוש (נולד ב-19 באוקטובר 1979) הוא שחקן, בדרן, תסריטאי, סטנדאפיסט, כוכב ילדים, יוצר תוכן ברשת ומחזאי ישראלי. ידוע כחלק מן הצמד הקומי "עופר ומאור", ביחד עם שותפו הקומי עופר בן שבת. ב-2007 השתתף בטלוויזיה לראשונה בתפקיד אורח כאבישי בסדרה "הישראלים" בערוץ 2, רשת. החל משנת 2013 משתתף ביחד עם עופר בן שבת בתוכנית הסטנדאפ לילדים "הצחוקייה". באותה שנה השתתף בתוכנית "אמבוש" ששודרה בערוץ 10 בהנחיית עפר שכטר, כמותח סלבס ישראליים. בשנת 2014 השתתף בסדרות "הקלמרים" ו"זגורי אימפריה" של HOT. בשנת 2015 השתתף בסרט הקולנוע הקומי "מה כבר יכול לקרות?!" בבימוי אופיר לובל. בשנת 2016 השתתף בסדרות "המועדון עם שחר חסון" ו"מיסטר צ'יפס". החל משנת 2017 משתתף עם עופר בן שבת בסדרה בכיכובם: "!OMG", שמשודרת בערוץ Yes KidZ. שיחק בתפקיד שמשון בסדרה "כוח זיקית". ב-2018 הופיע בסדרה שבאבניקים. השתתף במספר סדרות רשת שהופקו לאתרי האינטרנט נענע 10, Mako ו-ynet. בנוסף ידוע במספר הרב של המערכונים והפרודיות שהפיק עם עופר בן שבת בערוץ היוטיוב שלהם כצמד "עופר ומאור". בנוסף הפיק מספר תוכניות רדיו קומיות ברדיו לב המדינה ורדיו חיפה. "המופע של עופר ומאור" - מופע מערכוני נונסנס ביחד עם שותפו הקומי עופר בן שבת. בשנת 2016 עשו מופע המשך בשם "הקומדי צחוק" אותו מריצים עד היום. כתב ויצר את המופע "ויהי צחוק". כתב ושיחק בהצגה "כל הגברים אותו דבר", שזכתה בפרס ההצגה הטובה ביותר וזכתה לשבחים רבים. הופיע ב"מופע הצחוקייה" עם עופר בן שבת. בעל תואר ראשון לבימוי ומשחק מאוניברסיטת חיפה. בוגר הסמינר לכתיבה של רוברט מקי "Story ו-Comedy". מדיה וקבצים בנושא מאור הרוש בוויקישיתוף מאור הרוש, ברשת החברתית פייסבוק מאור הרוש, במיזם "אישים" לתיעוד היצירה הישראלית מאור הרוש, במסד הנתונים הקולנועיים IMDb (באנגלית) ערוץ היוטיוב של עופר ומאור מאור הרוש, בסוכנות MAMA
יום הקואופרטיבים הבין-לאומי

יום הקואופרטיבים הבין-לאומי הוא יום המצוין אחת לשנה בשבת הראשונה של חודש יולי מאז שנת 1923 על ידי ארגון הקואופרציה הבינלאומי. בשנת 1992 העצרת הכללית של האומות המאוחדות פרסמה הצהרה ובה נאמר כי בשבת הראשונה של חודש יולי 1995 יצוין יום הקואופרטיבים הבינלאומי כציון מאה שנה להקמתה של ברית הקואופרטיבים הבינלאומית. מאז שנת 1995 מצוין יום הקואופרטיבים הבינלאומי השנתי של האו"ם לצד יום הקואופרטיבים הבינלאומי. בכל שנה נבחר נושא שנתי לציון יום זה. בשנת 2017 צוין יום זה בסימן "קואופרטיבים מבטיחים כי אף אחד לא נותר מאחור". אתר האינטרנט הרשמי של יום הקואופרטיבים הבין-לאומי (בספרדית) אתר האינטרנט הרשמי של יום הקואופרטיבים הבין-לאומי (באנגלית) שירות ynet, מזכ"ל האו"ם: "קואופרטיבים הם הדרך לצדק", באתר ynet, 4 ביולי 2015 PRESS RELEASE: International Co-operative Day, באתר St. Lucia News‏, 3 ביולי 2017 International Day of Cooperatives 2017, באתר האו"ם
קנקאל

קנקאל (בצרפתית: Cancale; ‏ בברטונית: Kankaven) היא קומונה במחוז איל ווילן במחוז ברטאן, לחוף תעלת למאנש, כ-30 ק"מ צפונית מזרחית לסן מלו. היא יושבת על חצי אי ממנו אפשר לצפות על מון סן מישל. קנקאל מפורסמת כ"בירת הצדפות" של ברטאן. לואי ה-14 אהב מאוד צדפות. הן הובאו מקנקאל לורסאי וגם יתר אנשי האצולה הצרפתית אהבו אותן בגלל האמונה שהן פועלות כאפרודיזיאק. חוות גידול הצדפות נמצאות בים ליד הנמל הקטן. הן משתרעות על שטח של 7.3 קמ"ר. הצדפות נדבקות למוטות צמיחה בגאות ונקצרות משם בשפל. בקנקאל מייצרים 25,000 טון של צדפות בשנה. ליד הנמל יש שוק צדפות בו מוכרים אותן במחירים זולים ורובן נאכלות במקום. למרות שהעיירה קטנה היא מוצפת מסעדות בהן מגישים סוגים שונים של פירות ים. בשפל נחשפות הצדפות והדגים ואנשים מלקטים אותם. ציור מפורסם של ג'ון סינגר סרג'נט הוא "ליקוט צדפות בקנקאל" (1878). בסמל קנקאל מצוירת ספינת מפרשים מוקפת בצדפות. שלט בכניסה לקנקאל המגדלור בקנקאל מסעדות פירות ים בקנקאל דוכן צדפות ים בקנקאל חוות גידול צדפות בקנקאל (בשפל) ציור ליקוט צדפות בקנקאל אנדרטה לנופלים בשתי מלחמות העולם המזח בקנקאל בשפל מדיה וקבצים בנושא קנקאל בוויקישיתוף אתר האינטרנט הרשמי של קנקאל (בצרפתית) קנקאל (אורכב 01.07.2020 בארכיון Wayback Machine), באתר "מגלים" קנקאל, באתר יוטיוב
סן סימון

האם התכוונתם ל... לואי דה רובוראה דה סן-סימון – דוכס וכותב זיכרונות צרפתי קלוד-אנרי דה סן-סימון – הוגה דעות צרפתי שמעון הקדוש – קדוש נוצרי הקשור בילדותו של ישו מנזר סן סימון – מנזר בשכונת קטמון בירושלים, על שם שמעון. סן סימון (שכונה) – שכונה בירושלים, סמוך למנזר.
אווז ברנט

אווז ברנט (שם מדעי: Branta bernicla) היא מין אווז מהסוג ברנטה שבמשפחת הברווזיים. אורכו של אווז זה 55–66 ס"מ, מוטת הכנפיים 106–121 ס"מ ומשקלו 0.8-2.2 ק"ג. הוא בעל גוף חום כהה וחזה, צוואר וראש כהים עם פס לבן בתחילת הצוואר. הזנב לבן והרגליים שחורות. לאווזים יש ראש גדול, מקור קצר ורגליים ארוכות. האווזים רועים בלהקות סביב לחופי האזור הארקטי ממערב אירופה למרכז ומערב סיביר ולאורך חופי קנדה ואלסקה. בארצות הברית הם נמצאים בין מיין לג'ורג'יה. האווזים ניזונים מעשבים שהם מלקטים במקורם אך מחבבים במיוחד עשבי ים (אנ') ממין Zostera marina. הם חיים בקבוצות גדולות ומקננים סמוך למושבות של אוחי שלג. האוחים מקננים סמוך לזמנם ומגרשים שועלי קוטב רעבים המתקרבים לביצים. אך לאחר הבקיעה האוח עלול לחטוף את אחד האווזונים עם הוריו לא משגיחים עליו ומגרשים את האוח. Branta bernicla bernicla Branta bernicla hrota Branta bernicla nigricans מדיה וקבצים בנושא אווז ברנט בוויקישיתוף אווז ברנט, באתר ITIS (באנגלית) אווז ברנט, באתר NCBI (באנגלית) אווז ברנט, באתר Animal Diversity Web (באנגלית) אווז ברנט, באתר האנציקלופדיה של החיים (באנגלית) אווז ברנט, באתר Internet Bird Collection (באנגלית) אווז ברנט, באתר GBIF (באנגלית) אווז ברנט, באתר אנציקלופדיה בריטניקה (באנגלית) אווז ברנט באתר הרשימה האדומה של IUCN
לבנית אדמדמה

לבנית אדמדמה (שם מדעי: Egretta rufescens) היא מין של עוף מים בסוג לבנית ממשפחת האנפתיים החי בביצות במערב אמריקה המרכזית ואמריקה הדרומית וגם באיים הקריביים, איי בהאמה, מקסיקו ודרום ארצות הברית. אורך הלבנית 68–82 ס"מ, מוטת כנפיה 116–125 ס"מ ומשקלה 364–870 גרם. הצעירים של הלבנית חומים בכל גופם אך הבוגרים מתחלקים לשתי קבוצות: חלקם לבנים כמו הלבנית הקטנה ואילו אחרים בעלי צוואר אדמדם, גוף כחול ופנים כחולות. המקור צהוב וקצהו שחור. נוצות הראש והצוואר שלהם סומרות ומוגבהות, בעיקר בעונת הרבייה. הלבנית חיה בביצות, נהרות ובריכות מתייבשות, לעיתים יחד עם עוד עופות מים. הלבנית מחכה לטרף שיתקרב ואז מסתערת עליו במהירות. היא ניזונה מדגים, צפרדעים, חרקי מים וסרטנים שונים. מצב השימור של אנפה זו הוא קרוב לסיכון. על פי דיווח ממשלתי, נשארו רק 1,500-2,000 זוגות מקננים בארצות הברית, רובם בטקסס, שם ננקטות פעולות ממשלתיות להגנה על מין זה. מדיה וקבצים בנושא לבנית אדמדמה בוויקישיתוף לבנית אדמדמה, באתר ITIS (באנגלית) לבנית אדמדמה, באתר NCBI (באנגלית) לבנית אדמדמה, באתר Animal Diversity Web (באנגלית) לבנית אדמדמה, בבסיס הנתונים ARKive (באנגלית) לבנית אדמדמה, באתר Internet Bird Collection (באנגלית) לבנית אדמדמה, באתר GBIF (באנגלית) לבנית אדמדמה באתר הרשימה האדומה של IUCN
משה די ברושליש

רבי משה די ברושליש היה רב בימי הביניים, מתלמידי הרא"ש. די ברושליש חי בספרד במאה ה-14, בתקופתו של הריב"ש. מוצאו כנראה מבלגיה, ונראה ששמו נובע מההגייה הקדומה של המילה "בריסל". יצירתו המרכזית[דרושה הבהרה] היא חזה התנופה (לפי סדר הדורות מופיע גם בשם: תורת התנופה), קובץ שו"תים נבחרים מרבו הרא"ש. החיד"א מסביר שמשמעות השם היא הרמת התשובות הנבחרות מ"זבחי" הרא"ש. רא"ש ראשונים שו"ת הריב"ש סימן ר"ט בהקדמתו לספר התנופה
טים הארדוויי הבן

טימות'י דוואן "טים" הארדוויי הבן (באנגלית: .Timothy Duane "Tim" Hardaway Jr; נולד ב-16 במרץ 1992) הוא כדורסלן אמריקאי המשחק בעמדות הקלע והסמול פורוורד בקבוצת דאלאס מאבריקס מליגת ה-NBA. בנו של שחקן העבר טים הארדוויי. הארדוויי נולד באלמדה, שבקליפורניה ליולנדה וטים הארדוויי. אביו היה כדורסלן ונחשב לאחד הרכזים הטובים ביותר בליגת ה-NBA. הארדווי התחיל לשחק כדורסל בתיכון מקומי בפלורידה למשך שנה. לאחר מכן עבר לשחק פוטבול למשך שנה, ולאחר מכן שב הארדווי לכדורסל, והפך להיות אחד משחקני התיכונים הטובים ביותר בארצות הברית. עם סיום לימודיו בתיכון עבר הארדווי לאוניברסיטת מישיגן שם הפך לשחקן מוביל של הקבוצה, וב-2013 הגיע עם קבוצתו לגמר טורניר אליפות המכללות אשר הפסידה במשחק זה לאוניברסיטת לואיוויל. לאחר 3 שנים בליגת המכללות העמיד את עצמו הארדווי לבחירה בדראפט ה-NBA‏ 2013, שם נבחר על ידי ניו יורק ניקס במקום ה-24 בדראפט. בעונתו הראשונה בNBA קבע לעצמו שיא קריירה של 28 נקודות מול הקליבלנד קאבלירס, ונבחר למשחק הכוכבים העולים באולסטאר שם קלע 36 נקודות ומתוכן 7 שלשות. בסיום העונה סיים הארדוואי עם ממוצע של 10.2 נקודות למשחק ונבחר לחמישיית הרוקיז הראשונה. בעונתו השנייה הפך הארדוויי לשחקן הרכב לאחר שהקלעי הפותח ג'יי אר סמית', ואימאן שאמפרט עברו בטרייד לקליבלנד קאבלירס. בסיום העונה קלע הארדוויי 11.5 נקודות בממוצע למשחק. ב-2015 עבר הארדוויי בטרייד לאטלנטה הוקס בתמורה לזכיות דראפט של ג'ריאן גרנט. בעונה זו לא זכה להרבה דקות והורד לשחק בליגת הפיתוח בקבוצות קאנטון צ'ארג', ואוסטין ספרס. בעונת 2016/2017 שב הארדוויי לליגת ה-NBA וקלע ממוצע של 14.5 נקודות למשחק. ב-2017 הפך לשחקן חופשי, וחתם עם הניו יורק ניקס לחוזה של 4 שנים. באמצע עונת 2018/2019 הועבר בטרייד יחד עם קורטני לי, טריי ברק וקריסטפס פורזינגיס לדאלאס מאבריקס, תמורת דניס סמית', דיאנדרה ג'ורדן, ווסלי מת'יוס ושתי בחירות דראפט בסיבוב הראשון. מדיה וקבצים בנושא טים הארדוויי הבן בוויקישיתוף טים הארדוויי הבן, ברשת החברתית פייסבוק טים הארדוויי הבן, ברשת החברתית אקס (טוויטר) טים הארדוויי הבן, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN מייק וורקונוב, הניו יורק טיימס, טים הארדוויי ג'וניור: נבעט מניו יורק רק בשביל לחזור אליה, באתר הארץ, 16 בפברואר 2018 פורזינגיס עבר לדאלאס תמורת ג'ורדן וסמית', באתר ערוץ הספורט, 1 בפברואר 2019